
	SØR-TRØNDELAG ORIENTERINGSKRETS






Til 
Kretstinget 2024
Sør-Trøndelag Orienteringskrets 

Forslag om justerte KM-regler

1. Innledning og anbefaling - justering av KM regler

Kretsstyret foreslår med dette forslaget justering av regelverket for kretsmesterskap. Det pålegger orienteringskretsen å gjennomføre kretsmesterskap, og iht gjeldende strategi for 2022-2026 for Norsk Orientering skal “Arrangement” være et fokusområde.

Kretsstyret sendte 20. januar et diskusjonsunderlag på høring, med svarfrist 6. februar. Ved svar fristens utløp hadde tre klubber gitt en vurdering på forhold drøftet i dokumentet. 

Drøftingsdokumentet utgjør pkt 2 i dette dokumentet, med klubbenes tilbakemelding og kretsstyrets endelige innstilling og forslag til justering av KM-reglene gjengitt i pkt 1-9. 

Kretsstyret foreslår for kretstinget tiltak iht pkt 1-9 under. Det stemmes over hvert enkelt tiltak. Vedtak fattes med simpelt flertall.

1. Løpsprogrammet utvides med sprintstafett. 
I første omgang på prøve, sammen med NTOK i 2024.
2. Det innføres KM helg med mellomdistanse og stafett, fortrinnsvis første uken i juni. Arrangøren oppfordres til å arrangere lagkonkurranse for aldersgruppen 8-12 år.
3. KM langdistanse legges etter NM-uka, med løpstider på 80% av NM-kravet slik det er gjengitt fra NOF i Regler for Nm og Hovedløp
4. Det innføres like vinnertider for menn og kvinner på mellom- og langdistanse for NM-klassene.
5. Teknisk delegert for KM skal bestemmes året før. 
TD skal underrettes om sin oppgave så tidlig som mulig og samarbeide med arrangøren iht NOF konkurransereglene pkt 22.2.6.
6. Det innføres 10-årsklasser for veteraner fra D-/H40 år på mellomdistanse og langdistanse. 
7. Det innføres målestokk 1:7500 for veteranklassene D/H60 og eldre på mellom- og langdistanse.
8. Det utdeles ikke KM medaljer i veteranklasser fra og med D-/H35
9. Arena skal være lett tilgjengelig og helst kunne nås med barnevogn.

Kretsstyret anbefaler at KM-reglene oppdateres av kretsstyret, forelegges kontrollkomiteen før de legges til grunn for KM i 2025. Arrangører oppfordres til å innføre reglene allerede i 2024 der hvor det er mulig.


2. Innledning og bakgrunn

I arbeidet med å innfri strategien på det prioriterte området “Arrangement” vil kretsstyret fremme sak om dette på kretstinget. Dette notatet omfatter betraktninger rundt dagens løpstilbud og vurderinger som kan ende opp i et konkret forslag fra styret til kretstinget, eller som en diskusjonssak på kretstinget. Notatet er å anse som en anledning for klubbene til selv å ta en diskusjon i egne organer før kretstinget, og fremme innspill til STOK.

Kretsstyret har siste møte før kretstinget 6. februar og dersom noen av klubbene har innspill så tas disse gjerne imot for diskusjon på styremøtet 6. februar. Frist fra klubbene settes til 4. februar.

Det fremgår av strategien for Norsk Orientering for Arrangement (STOK utheving)

Området er prioritert fordi Norsk Orientering ønsker å begeistre nye og eksisterende målgrupper med sine arrangementer og konkurranser konsepter, samt gjøre det enklere for nye målgrupper å finne veien til våre arrangementer. 

Basert på de siste års erfaringer ønsker vi å utvikle nye arrangementsformer og utnytte teknologimuligheter for å skape økt aktivitet.

Orienteringsforbundet ønsker å gjøre det enklere for klubbene å arrangere løp. Dette gjelder spesielt de enkle, mindre løpene gjennom konseptet «enklere løp», men også de aller største og tyngste arrangementene som internasjonale mesterskap, World cup og nasjonale hovedarrangement gjennom å kunne gi reell støtte til klubbene i planlegging og gjennomføring.

Deltakelsen på KM vurderes som bra. Dette er per i dag prioriterte arrangementer for utøverne og må ha god kvalitet. Samtidig vurderes det at et KM-løp alene ikke nødvendigvis oppfyller strategien om økt deltakelse. Et godt tilgjengelig løp i attraktivt terreng på oppdatert kart og godt løpstilbud vil like godt oppfylle målet om flere starter. 

Utvikling viser at både KM lang og KM mellom er tilbake til nivået før pandemien. I parentes er det oppgitt antall fullførte løpere. 
· KM Lang 2023 (245) mot 2022 (103) og 2019 (225), 2018 (226)
· KM Mellom 2023 (217) mot 2022 (200) og 2019 (211) og 2018 (214)
· KM Sprint 2023 (205) mot 2022 (159) og 2019 (79*), 2018 (110*)
arr: Nord Trøndelag Orienteringskrets ved Frol i 2018 og Verdal i 2019

I neste punkt er det sett på innholdet i andre kretsers løpstilbud












3. Oppsummering av KM-program i andre kretser. 
Mesterskapsklasser med utdeling av medaljer er i uthevet skrift

	
	Sør- 
Trøndelag
	Hordaland
	Nord-
Trøndelag
	Buskerud
	Oslo Akershus

	Sprint
	13-14, 15-16,17-18, 19-20, 21-, 35-,45,50,55,60,65,70….
	13-15,16-18,19-

	13-14,15-16,17-,40,50,60,70
	13-14,15-16,
17-,40,50,60,70
	13-14, 15-16,17-18, 19-20, 21-,

	Mellom
	13-14, 15-16,17-18, 19-20, 21-, 35-,45,50,55,60,65,70….
	13-14,15-16, 17-18,19-
	13-14,15-16,17-,40,50,60,70
	13-14,15-16,
17-,40,50,60,70
	13-14, 15-16,17-18, 19-20, 21-

	Langdistanse
	13-14, 15-16,17-18, 19-20, 21-, 35-,45,50,55,60,65,70….
	13-14,15-16, 17-18,19-, 40,50,60,70,80
	13-14,15-16,17-18,19-20,21-,45,55,65,75
	13-14,15-16,
17-18,19-20,
21-,40,50,60,65,70,75,80
	13-14, 15-16,17-18, 19-20, 21-, 35-,45,50,55,60,65,70,75,80,85

	Ultralang
	
	17-18,19-
	
	
	

	Natt
	
	15-18,19-
	15-16,17-20,21-,35,50
	
	15-16,17-20,21-

	Stafett
	13-16,17-, 135,180
	13-16,17-,
180
	13-16,17-,
135,180
	13-16,17-
150,125 åpen
	13-16,17-
150

	Sprintstafett
	
	15-
	
	
	13-16,17



I tillegg kan det nevnes følgende detaljer/observasjon fra instrukser:

· I STOK er det fra klasse D/H 35-/135 kun gullmedalje, og i junior- og seniorklasser kreves minimum 5 deltakere for utdeling av alle valører; gull - sølv og bronse.

· I Hordaland og Oslo Akershus dekker kretsen kostnaden for medaljene. I HOK står arrangøren fritt til å også dele ut i alle klasser for egen regning. I både Hordaland og Oslo Akershus deler kretsen ut medaljene. 

· I NTOK er det fra D/H17- krav om minimum 5 deltakere for alle valører, likt med STOK.

· I Oslo og Akershus er det fra D/H17- krav om minimum 6 deltakere for utdeling av alle valører. 

· Ingen av kretsene i tabellen har innført lik vinnertid for damer og herrer på langdistanse. 



Oppsummering

· Sør-Trøndelag er sammen med Buskerud den kretsen med det slankeste KM-programmet, men det mest omfangsrike klassetilbudet på løpsdagen. 
· Særlig Hordaland og Oslo Akershus har en strengere tilnærming til at KM i mindre grad er et breddearrangement, ved ikke å ha veteranklasser (unntatt langdistansen). De har heller ikke medaljer til veteranklassene på løpsdagen.

· Freidig mener STOK er en for liten krets til å utelukke veteranklassene i KM.

Kretsstyrets vurdering: Enig. I arbeidet med å øke antall deltakere vil innstramming virke motsatt.

· 5-årsklasser er bevart i noen grad, men også 10-årsklasser er innført.


0. Forslag til tiltak for å løfte KM-arrangementet - plukkliste
· KM legges til attraktivt og tilgjengelig terreng med oppdaterte kart og hvor arena kan nås med barnevogn. Vurdering av dette må ivaretas på terminlistemøtet sammen med at TD for KM avklares. 

· Freidig støtter at KM-arenaer bør være lett tilgjengelige
· At kartene skal være gode og oppdaterte mener vi er en selvfølge
· Gode løyper tilpasset alle nivå er ekstra viktig
· Dette stiller krav til en TD som er godt kvalifisert og ikke redd for å si ifra når løypeforslag foreligger
· Kretsen må stille tydelige krav til TD, som TD igjen må stille overfor klubbene

Kretsstyrets innstilling: 

Som foreslått. 


· Profilering og markedsføring av KM-arrangementet i sosiale kanaler og flater.

· Freidig støtter dette

· Det avsettes en KM helg hvor KM mellom og KM stafett arrangeres. 

· Freidig støtter dette
· Det er viktig at KM arrangeres når NTNUI-løperne er i byen og man kan få høy deltakelse. Dvs våren seinest første uka i juni, eller etter NM-uka på høsten.

· Røros støtter mellom og stafett på samme helg

Kretsstyrets innstilling:

NTNUI er en viktig klubb for STOK, for aktuell KM-arrangør og for løpere i klubber utenfor NTNUI som ellers vil oppleve svakere konkurranse enn når studentene deltar. 

Forslaget om KM helg på våren med mellom og stafett vurderes som mest aktuelt. 

· KM sprint arrangeres på ukedag, 

· Freidig støtter KM sprint på ukedag. 
· NM sprint arrangeres tidlig mai, og det er mye sprintfokus på våren. KM Sprint bør derfor arrangeres på våren. 

· Røros ønsker KM sprint på helg

· Tynset støtter ikke KM stafett på ukedag, hverken for arrangør eller deltaker, lav deltakelse

Kretsstyrets innstilling: 
Av hensyn til klubber utenfor Trondheimsområdet trekkes forslaget om KM sprint på hverdag. I 2018 og 2019 ble KM sprint arrangert i NTOK med halvert deltakelse fra STOK-løpere. Skal KM sprint arrangeres på helg bør dette skje med et løpstilbud dagen etter for at dette skal bli et fullverdig tilbud for hele o-kretsen. 

På våren bør et av løpene i Trondheim sprintcup kunne gjennomføres som KM sprint på helg, eller også kombineres med et annet arrangement (eksempelvis Trondheim Open).

· og KM langdistanse arrangeres i forkant av NM uka med løpstider tilpasset NM-kravet.

· Freidig er uenig. Høsten er svært travel og å presse inn et KM-arrangement mellom MNM og NM-uka vil kunne føre til dårlig deltakelse. Mange NTNUI-løpere er da ennå ikke tilbake i byen, og en del vil kunne velge å stå over KM Lang fordi belastninga blir for stor.
· O-sesongen i Sør-Trøndelag har de siste årene slutta for tidlig med et dårlig løpstilbud de siste helgene i september. KM Lang vil kunne passe bedre inn her, på slutten av sesongen. Når det er sagt avhenger høst-terminlista av når NM-uka legges, noe som varierer fra år til år. Når et KM Lang skal legges må derfor tilpasses fra år til år. 
· Vi er også skeptiske til å innføre vinnertid tilpasset NM-kravet. Dette vil oppleves som i lengste laget for en del løpere og vil kunne føre til lavere deltakelse. Vi foreslår en vinnertid på 80% av NM-kravet.

Kretsstyrets innstilling:

Det foreslås at KM Lang tilpasses NM-uka og gjennomføres om høsten. Løpstider 80% av løpstid for NM-klassene.


· Det innføres lik vinnertid for kvinner og menn.

· Freidig støtter dette

Kretsstyrets innstilling: 

Foreslås

· Det innføres 10-årsklasser for veteranklassene som forenkler arrangement for arrangøren. 

· Freidig støtter dette
· Røros støtter forenkling av aldersklasser, Poengterer bruk av 1:7500 på mellom og lang fra årsklassene D-/H50

Kretsstyrets innstilling:

Foreslås

· Det innføres lagkonkurranse/parstafett for alderen 8-12 år på KM Stafett

· Freidig støtter et tilbud til denne aldersgruppa på KM. Men vi oppfatter av NOFs regelverk at stafett er problematisk for aldersgruppa 8-10 år. (jf. NOFs konkurranseregler pkt. 16.2.4 Deltakere under 11 år skal ikke løpe stafett).
· Lagkonkurranse er et godt tilbud for denne aldersgruppa, men det er arbeidskrevende for arrangøren. Det bør ikke være en vanlig løype, men noe annerledes og morsomt, som feks aktivitetsposter. Vi mener derfor det ikke bør stilles krav om å arrangere en slik konkurranse, siden det kan bli vanskelig for små klubber å få til. 
Kretsstyrets innstilling:

Det foreslås en oppfordring til KM stafett arrangøren om lagkonkurranse for alderen 8-12 år på inntil én time. 

· Styrket premiering gjennom
· STOK tar kostnad med medaljer i mesterskapsklassene og deler ut på løpsdagen. Dette forholdet vil med dagens økonomi måtte endre STOKs økonomiske prioritering til klubbene.

· Freidig støtter at STOK håndterer det praktiske og administrative rundt medaljer i forbindelse med et KM. Om STOK tar regningen eller sender videre til klubben, er  avhengig av hva det innebærer at "de økonomiske prioriteringene til klubbene endres". For eksempel kan et KM-arrangement trekke ekstra deltakelse, noe som vil gjøre at du som arrangørklubb har mulighet til å dekke den ekstra kostnaden med KM medaljer. 

Kretsstyrets innstilling: 

Dagens ordning videreføres. 

· Arrangørene prioriterer arrangementspremiering iht NOFs retninglinjer om at 20% av netto (startkontingenten fratrukket NOFs løpsavgift) startavgift skal benyttes til premiering. 

· Freidig er usikker på om å bruke mer penger på premier vil trekke flere deltakere. Premier deles allerede ut i henhold til NOFs regelverk. 

Kretsstyrets innstilling:

Forslaget trekkes. Regelverket for løp tør være kjent for klubbene.

· Det utdeles ikke medaljer i veteranklasser og dagens krav om minimum 5 startende løpere i junior- og seniorklasser for utdeling av alle valører videreføres.

· Freidig støtter dette

Kretsstyrets innstilling: 

Som foreslått

· Løpeprogrammet utvides med KM Sprintstafett og/eller KM Natt
NTOK har har hatt en prøveordning som videreføres i 2024. Klasseinndeling: D/H 13-16, D/H 17-, D/H 45-. Fire etapper, to løpere på hvert lag, løpstid 7-9 min per etappe. 

· Freidig er noe skeptisk til KM Natt. Det bør i så fall kombineres med ett av de eksisterende nattløpene i terminlista, Byåsennatta/Gimse by night, fordi terminlista er veldig full som den er i dag. Vi er derimot usikre på om KM-status vil føre til høyere deltakelse på disse løpene. Et KM-arrangement vil stille høyere krav til arrangøren, uten at de nødvendigvis får noe igjen for det i form av høyere deltakelse, og dermed inntekter. 
· KM Sprintstafett kan være en god ide. Det bør skilles på damer og herrer, slik at klubbene ikke begrenses dersom de har få løpere av et kjønn. Siden våren er perioden med størst sprintfokus, kan det være fint å ha en KM sprint-stafett da. Men fordi det allereder er en høy belastning på løperne, bør man vurdere å innlemme KM sprint-stafett i et allerede eksisterende arrangement, feks en av Sprintcup-løpene. 

Kretsstyrets innstilling: 
KM sprint er allerede foreslått som del av sprintcup. Sprintstafett er i dag et tilbud som NTOK har hatt på prøve og det foreslås å se på et utvidet samarbeid med NTOK på sprintstafett som en prøveordning. I 2024 arrangerer Stjørdalsblink sprintstafett 1.5 og dette er en løpsfri dag i STOK. 
Harald Storrønning
for kretsstyret

